**YHTEISTYÖSOPIMUS**

**1. SOPIJAOSAPUOLET**

 **Kunta ja kunnan yhteystiedot**

XXXX

 **Seuran/yrityksen yhteystiedot**

 Nimi:

Katuosoite:

Postitoimipaikka:

Y-tunnus:

Pankkitilin nro:

Yhdyshenkilön nimi:

Sähköposti:

Puhelin:

Tässä sopimuksessa käytetään termiä kaupunki, kun tarkoitetaan X kaupungin Kulttuuriyksikköä ja termiä palvelun tuottaja, kun tarkoitetaan yllä mainittua seuraa/yritystä.

**2. SOPIMUKSEN KOHDE**

Yhteistyösopimuksessa sovitaan harrastustoiminnan järjestämisestä X kaupungin alueella ala- ja yläkoulujen perusopetuksen oppilaille. Toiminta sisältää monipuolista, ohjattua lasten ja nuorten toimintaa.

**3. SOPIMUSKAUSI**

Sopimuskausi on määräaikainen xx.xx. - xx.xx.xxxx ja päättyy ilman irtisanomista. Harrastuksia järjestetään syys ja/tai kevätlukukaudella. Toimintaa ei järjestetä koulujen loma-aikoina.

**4. VASTUUT JA VELVOLLISUUDET**

 **Kaupungin tehtävät:**

* maksaa korvauksen toiminnan järjestämisestä **XX €/tunti/kerta**. Korvaus maksetaan: laskun ja selvityksen mukaan (laskutuksen yhteydessä palvelun tuottaja esittää selvityksen pidetyistä harrastuksista lukukauden aikana).
* ohjauskertojen erittely ja kellonajat laaditaan osapuolten kanssa yhteistyössä
* vastaa koulujen ja harrastuksen ohjaajan yhteistyön sujuvuudesta

**Palvelun tuottajan tehtävät:**

* vastaa, että jokaisella harrastuskerralla paikalla on yli 18-vuotias koulutettu ohjaaja
* vastaa ohjaajan rekrytoinnista ja siitä, että ohjaaja on vähintään 18 vuotta täyttänyt, omaa riittävän pätevyyden ja kokemuksen tehtävästään. Palvelun tuottajan tulee huolehtia siitä, että lasten ja nuorten parissa työskentelevä henkilö on toimittanut otteen rikosrekisteristä lasten kanssa työskentelevien rikostaustan selvittämisestä annetun lain (504/2002) mukaisesti.
* vastaa harrastusten ohjauksen toteutumisesta
* vastaa ohjaajien palkanmaksusta sekä sijaisjärjestelyistä ja on velvollinen ilmoittamaan välittömästi, mikäli sijaista ei löydy.
* vastaa työnjohdollisesti, että ohjaajan toiminta on harrastuksen tavoitteiden ja pelisääntöjen mukaista
* ohjauskertojen erittely ja kellonajat laaditaan osapuolten kanssa yhteistyössä
* osallistuu harrastusten markkinointiin ja tiedottamiseen
* puuttuu lasten väliseen kiusaamiseen harrastustoiminnassa

**5. SOPIMUSERIMIELISYYDET**

Sopimuksesta johtuvat erimielisyydet pyritään ratkaisemaan ensisijaisesti sopimusosapuolten välisissä neuvotteluissa. Ellei neuvotteluissa löydetä ratkaisua, erimielisyydet ratkaistaan Satakunnan käräjäoikeudessa.

**6. PURKAMISPERUSTEET**

Jos sopijapuoli laiminlyö sille tämän sopimuksen mukaan kuuluvat velvoitteet, on toisella sopijapuolella oikeus purkaa sopimus päättymään välittömästi.

Tartuntatautien aikana toiminnassa huomioidaan korostetusti turvallisuus- ja hygieniaohjeistusta. Vallitsevan pandemiatilanteen aikana palvelun tilaaja seuraa tarkasti valtakunnallisia ja

alueellisia ohjeistuksia, ja reagoi välittömästi näissä tapahtuviin muutoksiin. Palvelu voidaan joutua keskeyttämään, mikäli valtakunnalliset, alueelliset tai sopijaosapuolten organisaatioiden linjaukset niin määräävät. Palvelun tilaaja ei vastaa tuottajalle aiheutuneista välittömistä eikä välillisistä tai taloudellisista vahingoista, joita mahdollisesti aiheutuu sopimusehtojen muuttamisesta tai palvelun päättämisestä tällä perusteella. Sopimus voidaan purkaa, mikäli vallitsevien rajoitusten mukaan harrastustoimintaa ei voida järjestää. Tällöin kaupunki ei ole velvollinen maksamaan korvausta perutuista ohjaustunneista.

**7. VAKUUTUKSET**

Harrastustoimintaan osallistuvat lapset ovat vakuutettuja kaupungin toimesta. Palvelun tuottaja huolehtii omaa työntekijäänsä/ohjaajansa koskevista vakuutuksista (pyydettäessä todennettava).

**8. ALLEKIRJOITUKSET**

Tätä sopimusta on tehty kaksi samansisältöistä kappaletta, yksi kummallekin sopijaosapuolelle.

Porissa XX.XX.XXXX

 \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

XXXX XXXX XXXX XXXX